钦定古今图书集成/明伦汇编/氏族典/第254卷 > 王骏
## 钦定古今图书集成/明伦汇编/氏族典/第254卷 > 王骏

按《汉书王吉传》：“吉好梁丘贺说《易》，令子骏受焉。骏以
孝廉为郎，陈咸荐其经明行修，匡衡举骏有专对材，
迁谏大夫，使责淮阳宪王，迁赵内史。吉坐昌邑王被
刑，戒子孙毋为王国吏，故骏道病免。起家复为幽州
刺史，迁司隶校尉，奏免丞相匡衡，迁少府，出为京兆
尹。先是，京兆有赵广汉、张敞、王尊、王章，至骏皆有能”
名，京师称曰：“前有赵张，后有三王。”代薛宣为御史大
夫，病卒。子崇。